1.	Vyhodnotenie plnenia Národného akčného plánu rozvoja osídlenia a bývania v Slovenskej republike

Národný akčný plán ako súčasť Národnej správy o rozvoji osídlenia a bývania v Slovenskej republike pre konferenciu OSN HABITAT II (Istanbul 1996) vzala na vedomie vláda Slovenskej republiky svojím uznesením č. 348 zo dňa 14. mája 1996. Z Národného akčného plánu vyplynula konkretizácia opatrení v oblasti:
	5.1		rozhodovacieho systému,
	5.2		riadiaceho a operačného systému,
	5.3		inancovania a ekonomických podmienok,
	5.4		infraštruktúry a bytovej výstavby,
	5.5		poznatkového systému,
	5.6		informačného a monitorovacieho systému,
ktorých vyhodnotenie uvádzame v tabuľke č. 1.
	Ďalšie úlohy v rámci medzinárodnej spolupráce boli v časti D Národnej správy v oblasti:
	1.1	rozhodovacieho systému,
1.2	riadiaceho a operačného systému
1.3	poznatkového systému a
1.4	informačného a monitorovacieho systému.

Vyhodnotenie plnenia Národného akčného plánu rozvoja osídlenia a bývania
Návrh opatrení na plnenie cieľov Národného akčného plánu, ktorý je súčasťou Národnej správy o rozvoji osídlenia a bývania v Slovenskej republike (rok 2001)	Plnenie opatrení navrhnutých v Národnej správe o rozvoji osídlenia a bývania v Slovenskej republike	Zodpovednosť rezortu	
5.1 Opatrenia v oblasti rozhodovacieho systému	
·	Schválenie Národného akčného plánu z Národnej správy o rozvoji osídlenia a bývania v Slovenskej republike	Splnené:
Uznesenie vlády Slovenskej republiky č. 348 zo 14. mája 1996 k Národnej správe o rozvoji osídlenia a bývania v Slovenskej republike pre konferenciu Organizácie spojených národov Habitat II – vláda berie na vedomie	Ministerstvo životné-ho prostredia Sloven-skej republiky	
·	Vytvorenie dvoch parlamentných výborov Národnej rady Slovenskej republiky, a to pre osídlenie a osobitný výbor pre bývanie	Čiastočne splnené:
Vo volebnom období 1998 -2002 vznikol a pracuje parlamentný Výbor pre sociálne veci a bývanie. Vytvorenie výboru pre osídlenie sa zatiaľ nepredpokladá	Národná rada Slo-venskej republiky	
·	V súlade s uznesením vlády Slovenskej republiky č 755/95 pripraviť zákon Národnej rady Slovenskej republiky o:			
-	vyšších územných samosprávnych celkoch Slovenskej republiky	Splnené:
Legislatívne zámery zákonov o samospráve vyšších územných celkov a o voľbách do orgánov samosprávy vyšších územných celkov schválila vláda Slovenskej republiky v septembri 2000. V januári 2001 prerokovala Rada vlády Slovenskej republiky pre verejnú správu návrh zákona o samospráve vyšších územných celkov a odporučila ich na rokovanie vlády Slovenskej republiky. Vláda obidva zákony schválila v apríli t.r. (uznesenia vlády č.293 a 294 z 1.4.2001) a predložila ich na rokovanie NR SR.	Ministerstvo vnútra Slovenskej republiky	
-	kompetenciách orgánov miestnej štátnej správy	Rozpracované:
Národná rada Slovenskej republiky prijala zákon č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov. Niektoré otázky ďalšieho riešenia sú naznačené v Koncepcii decentralizácie a modernizácie verejnej správy (schválená uznesením vlády SR č.230 z 11.4.2001).	Ministerstvo vnútra Slovenskej republiky	
-	prenos niektorých právomocí z orgánov miestnej štátnej správy na orgány samosprávy	Rozpracované:
Predmetná problematika sa rieši vo viacerých legislatívnych predpisoch: návrh zákona o samospráve vyšších územných celkov, novelizácia zákona o obecnom zriadení v znení neskorších predpisov, legislatívne zámery zákonov o hlavnom meste Slovenskej republiky Bratislave a meste Košice, legislatívny zámer zákona SNR č.369/1990 Zb. o obecnom zriadení v znení neskorších predpisov (tieto legislatívne zámery prerokovala Rada vlády Slovenskej republiky pre verejnú správu v októbri 2000) a v samotnom návrhu posledne uvádzaného zákona, ktorý je v súčasnosti predložený na rokovanie vlády Slovenskej republiky.	Ministerstvo vnútra Slovenskej republiky	
-	územnom a správnom členení Slovenskej republiky	Rozpracované:
Národná rada Slovenskej republiky prijala zákon o územnom a správnom usporiadaní Slovenskej republiky č. 221/1996 Z.z. v znení neskorších predpisov (posledná úprava zákonom č. 369/1999 Z.z.). Niektoré otázky ďalšieho riešenia sú naznačené v Koncepcii decentralizácie a modernizácie verejnej správy. Legislatívny zámer zákona o územnom členení prerokovala Rada vlády pre verejnú správu v júli 2000.	Ministerstvo vnútra Slovenskej republiky	
·	Zaviesť reformy v organizačnej štruktúre a právomociach správy technickej infraštruktúry	Rozpracované:
Vláda Slovenskej republiky uznesením č. 35/2001 schválila postup transformácie štátnych podnikov vodární a kanalizácií a bezodplatného prevodu majetku štátu do vlastníctva obcí. Do procesu sa môžu zapojiť všetky obce, aj tie, ktoré doteraz nemajú vybudovaný vodovod a kanalizáciu. Proces transformácie sa má ukončiť do polovice roku 2002 v zmysle zákona č. 92/1991 Zb. v znení neskorších predpisov	Ministerstvo pôdohos-podárstva Slovenskej republiky	
·	Pripraviť nový zákon o územnom plánovaní	Rozpracované:
Na úrovni vlády Slovenskej republiky sa rozhodlo, že sa pripraví nový zákon o priestorovom a územnom plánovaní. V roku 2001 sa má vypracovať legislatívny zámer a následne návrh paragrafového znenia	Ministerstvo životné-ho prostredia Sloven-skej republiky	
·	Zriadiť Inštitút urbanizmu a územného plánovania	Nesplnené:
Je potrebné celú problematiku urýchliť vzhľadom na pripravovaný zákon o priestorovom a územnom plánovaní. Na založenie inštitútu sa viaže celá vedecko-výskumná a vzdelávacia činnosť v oblasti urbanizmu a územného plánovania. Úloha je v štádiu zámeru, o ktorom nebolo zatiaľ rozhodnuté	Ministerstvo životné-ho prostredia Sloven-skej republiky	
·	Zriadiť medzirezortnú vládnu komisiu pre bývanie	Rozpracované:
30.11.2000 bol predložený na prerokovanie vo vláde Slovenskej republiky návrh na zriadenie Medzirezortnej komisie vlády Slovenskej republiky pre bývanie. V navrhovanej komisii sa predpokladá účasť podpredsedu vlády pre ekonomiku a predstaviteľov Ministerstva výstavby a regionálneho rozvoja, Ministerstva financií, Ministerstva spravodlivosti, Ministerstva vnútra, Ministerstva hospodárstva, Ministerstva pôdohospodár-stva, Ministerstva životného prostredia, Ministerstva práce, sociálnych vecí a rodiny a Štatistického úradu Slovenskej republiky	Ministerstvo výstavby a regionálneho rozvo-ja Slovenskej republi-ky	
·	Zriadiť Národnú agentúru pre bývanie	Nesplnené:
Bolo zvolené alternatívne inštitucionálne riešenie, v ktorom rozhodujúcu úlohu pri rozvoji bývania zohráva Štátny fond rozvoja bývania  a jeho jednotlivé programy	Ministerstvo výstavby a regionálneho rozvo-ja Slovenskej republi-ky	
·	Pripraviť rozbor legislatívneho a regulatívneho rámca sektoru bývania vo vzťahu k ekonomickej klíme Slovenskej republiky a krajín Európskej únie	Splnené:
Rozbor spracoval medzinárodný expertný tím v roku 1999 v rámci štúdie Európskej hospodárskej komisie Organizácie spojených národov “Profily krajín v sektore bývania – Slovensko”	Ministerstvo výstavby a regionálneho rozvo-ja Slovenskej republi-ky	
·	Pripraviť návrh zákona o štátnom fonde rozvoja bývania	Splnené
Národná rada Slovenskej republiky prijala zákon č.124/1996 Z.z. o štátnom fonde rozvoja bývania, ktorý bol novelizovaný zákonom Národnej rady Slovenskej republiky č. 1/1997 Z.z. a zákonom Národnej rady Slovenskej republiky č.76/2000 Z.z.	Ministerstvo výstavby a regionálneho rozvo-ja Slovenskej republi-ky	
·	Zahrnúť dôsledky vyplývajúce z “Koncepcie štátnej bytovej politiky do roku 2000“ do rozvojových plánov jednotlivých rezortov	Rozpracované:
Koncepcia štátnej bytovej politiky do roku 2005 s výhľadom do roku 2010, ktorú vláda Slovenskej republiky schválila v máji 2000 uznesením č.355/2000, ukladá v časti Akčný plán rozvoja bývania do roku 2005 jednotlivým rezortom konkrétne úlohy, ktorých uskutočnenie zabezpečuje previazanosť aktivít a možnosť tieto úlohy zapracovať do rozvojových plánov rezortov.	Ministerstvo výstavby a regionálneho rozvo-ja Slovenskej republi-ky a ostatné rezorty	
·	Vytvorenie regionálnej politiky štátu	Rozpracované:
Ústredným orgánom štátnej správy pre regionálny rozvoj je od 1.12.1999 Ministerstvo výstavby a regionálneho rozvoja Slovenskej republiky, ktoré v súčasnosti venuje veľkú pozornosť právnemu rámcu uskutočňovania podpory regionálneho rozvoja, posilneniu administratívnej schopnosti potrebnej na uspokojivé uskutočnenie úloh v oblasti regionálneho rozvoja a tiež partnerstvu s regionálnymi a miestnymi partnermi pri vypracovaní základných dokumentov v tejto oblasti. Všeobecné organizačno-inštitucionálne, nástrojové, programové a zdrojové možnosti zabezpečenia aktivít regionálneho rozvoja sú rozpracované v Zásadách regionálnej politiky Slovenskej republiky, ktoré boli prijaté uznesením vlády č. 725/2000. Je pripravený návrh zákona o podpore regionálneho rozvoja, v súčasnom období sa do návrhu zákona zapracovávajú pripomienky Európskej komisie a po prijatí zákonov súvisiacich s reformou verejnej správy sa upravia relevantné ustanovenia návrhu uvedeného zákona	Ministerstvo výstavby a regionálneho rozvo-ja Slovenskej republi-ky	
5.2 Opatrenia v oblasti riadiaceho a operačného systému	
·	Vypracovať územnoplánovacie podklady a územno-plánovaciu dokumentáciu regionálnych celkov ako komplexných dokumentov usmerňujúcich rozvoj osídlenia	Splnené:
V roku 1998 schválila vláda Slovenskej republiky územnoplánovaciu dokumentáciu pre regionálne celky. Ide o územné plány veľkých územných celkov ôsmich krajov Slovenskej republiky. 	Ministerstvo životné-ho prostredia Sloven-skej republiky,
	
·	Pri tvorbe regionálnych samosprávnych celkov zabezpečiť a definovať ich zodpovednosť za sídelný rozvoj, ako aj súčinnosť jednotlivých samosprávnych úrovní	Splnené:
Rieši sa v rámci zákona o vyšších územných samosprávnych celkoch, ktorý vláda SR schválila v apríli 2001.	Ministerstvo vnútra Slovenskej republiky	
·	Vypracovať scenáre regionálnej politiky a rozvoja ekonomiky regiónov a navrhnúť programy ich odvetvovej štruktúry adaptácie
•	Program obnovy a rozvoja konverzných regiónov
•	Program podpory regionálnej infraštruktúry
•	Program rozvoja cestovného ruchu v regiónoch
•	Program rozvoja vidieckych a horských regiónov	Rozpracované:
Ministerstvo výstavby a regionálneho rozvoja Slovenskej republiky bolo gestorom vypracovania Národného plánu regionálneho rozvoja Slovenskej republiky, ktorý je po schválení vládou Slovenskej republiky základným strednodobým programovým dokumentom uskutočňovania regionálnej politiky Slovenskej republiky do roku 2006. Je tiež základnou podmienkou pre získanie finančných prostriedkov z predvstupových fondov a po integrácii Slovenska do Európskej únie zo štrukturálnych fondov Európskej únie. Ministerstvo výstavby a regionálneho rozvoja Slovenskej republiky realizuje Program štátnej pomoci na rozvoj okresov s vysokou mierou nezamestnanosti v zmysle Kritérií pre poskytovanie štátnej pomoci na rozvoj okresov s vysokou mierou nezamestnanosti. Za účelom zabezpečenia prednostného  smerovania verejných investícií na riešenie najnaliehavejších úloh v oblasti hospodárskeho a sociálneho rozvoja vypracúva Ministerstvo výstavby a regionálneho rozvoja Slovenskej republiky Rozvojový program priorít verejných prác, ktorý sa zostavuje podľa kritérií ustanovených v zákone o verejných prácach. 
V prijatých Zásadách regionálnej politiky SR sú rozpracované všeobecné organizačno-inštitucionálne, nástrojové, programové a zdrojové možnosti zabezpečenia aktivít regionálneho rozvoja. Problematika ohľadne uvedených programov súvisí s realizáciou regionálnych operačných programov  a sektorových operačných programov Za jednotlivé programy so sektorovým zameraním zodpovedajú príslušné ústredné orgány štátnej správy	Ministerstvo výstavby a regionálneho roz-voja Slovenskej re-publiky	
·	Systémovo doriešiť permanentnú činnosť tvorby koncepčných dokumentov v rozvoji osídlenia na celoštátnej a regionálnej úrovni v rámci rezortu životného prostredia i medzirezortne	Splnené:
Novelou stavebného zákona v roku 2000 sa posilnil význam a úloha koncepčných dokumentov na celoštátnej a regionálnej úrovni. Koncepcia územného rozvoja Slovenska sa stala územnoplánovacou dokumentáciou celoštátneho stupňa. Rozvoj osídlenia je okrajovo riešený aj v rámci Národného plánu regionálneho rozvoja Slovenskej republiky	Ministerstvo životné-ho prostredia Sloven-skej republiky	
·	Makroekonomickú stratégiu dôsledne prepojiť s “Koncep-ciou štátnej bytovej politiky do roku 2000“	Splnené:
Úloha bola plnená v zásadných dokumentoch regionálneho rozvoja a ďalej bude plnená realizáciou Sektorového operačného programu – Bývanie	Ministerstvo výstavby, a regionálneho rozvo-ja Slovenskej republi-ky a súvisiace rezorty	
·	Vypracovať komunálnu politiku rozvoja bývania s preukázaním spôsobov zabezpečenia pozemkov a technickej infraštruktúry pre bytovú výstavbu	Rozpracované:
Postupne sa realizuje na úrovni miestnej samosprávy. Ministerstvo výstavby a regionálneho rozvoja Slovenskej republiky pripravilo metodickú príručku pre miestne samosprávy “Bytová politika na miestnej úrovni”, ktorá má byť vydaná v polovici roku 2001.	Miestna samospráva a Ministerstvo výstavby a regionálneho rozvoja SR	
·	Zriadenie efektívnej registrácie vlastníctva pozemkov, informácií o pozemkoch a zavedenie právnych noriem na podporu pozemkových trhov	Rozpracované:
Rieši zákon Národnej rady Slovenskej republiky č. 180/1995 Z.z. o niektorých opatreniach na usporiadanie vlastníctva k pozemkom v znení neskorších prepisov (Register obnovenej evidencie pozemkov). Termín ukončenia je do roku 2005 v spoluúčasti katastrálnych a pozemkových odborov okresných úradov.	Ministerstvo pôdohos-podárstva Slovenskej republiky, 
Úrad geodézie, karto-grafie a katastra SR	
·	Vypracovať metodické usmernenie na získavanie pozemkov pre novú bytovú výstavbu na základe skúseností v krajinách Európskej únie	Splnené:
Pre získavanie pozemkov na bytovú výstavbu mimo zastavané územie obce bol schválený s pôsobnosťou od 1.1.2001 “Metodický pokyn Ministerstva pôdohospodárstva Slovenskej republiky, ktorým sa určuje postup krajských úradov a okresných úradov pri rozširovaní hranice zastavaného územia obce k 1.1.1990”.	Ministerstvp pôdohos-podárstva,
Ministerstvo životného prostredia Slovenskej republiky	
·	Koordinácia medzirezortnej spolupráce v oblasti prípravy bytovej výstavby	Rozpracované:
Koordinácia medzirezortnej spolupráce bude obsahom činnosti pripravovanej medzirezortnej komisie pod názvom Rada vlády SR pre bývanie	Ministerstvo výstavby a regionálneho rozvo-ja Slovenskej repub-liky	
5.3 Opatrenia v oblasti systému financovania a ekonomických podmienok	
·	Vytvoriť daňovú sústavu zohľadňujúcu princípy tvorby životného a sídelného prostredia z  polohy samosprávnych orgánov tak, aby sa im vytvorili dostatočné ekonomické nástroje na aktívne ovplyvňovanie jeho tvorby	Rozpracované:
Zámery vlády pri podpore rozvoja bytovej výstavby Ministerstvo financií Slovenskej republiky realizovalo uplatnením niektorých podporných fondov v zákone o daniach z príjmov v intenciách ekonomických a rozpočtových možností Slovenskej republiky.	Ministerstvo financií Slovenskej republiky	
·	Vytvoriť komplexný systém financovania bytovej výstavby v súlade s napĺňaním cieľov Koncepcie štátnej bytovej politiky do roku 2000	Rozpracované:
Na zabezpečenie financovania rozvoja bývania sa vytvoril systém nástrojov, ktoré okrem vlastných zdrojov záujemcu o bývanie umožňujú využitie a kombináciu viacerých možností výhodných dlhodobých úverov. Ide o stavebné sporenie, Štátny fond rozvoja bývania a hypotekárne bankovníctvo. Prvé bolo uvedené do života stavebné sporenie podľa zákona Slovenskej národnej rady č 310/1992 Zb. o stavebnom sporení v znení neskorších predpisov. Tento nástroj je zameraný na občanov, pre ktorých je stavebné sporenie zvýhodnené štátnou prémiou.
Štátny fond rozvoja bývania bol zriadený zákonom Národnej rady Slovenskej republiky č. 124/1996 Z.z. o Štátnom fonde rozvoja bývania v znení neskorších predpisov, ktorý upravuje jeho postavenie a podmienky poskytovania štátnej podpory z prostriedkov Štátneho fondu rozvoja bývania. Systém hypotekárnych úverov sa riadi podľa zákona č. 21/1992 Zb. o bankách v znení neskorších predpisov, ktorý sa do života uviedol v roku 1999. Dostupnosť hypotekárnych úverov pre obyvateľov je zvýšená bonifikáciou úrokov.
Okrem spomenutých úverových zdrojov sú na podporu financovania bývania dostupné dotačné prostriedky v rámci Programov rozvoja bytovej výstavby, ktorými štát podporuje priamo obce pri financovaní rozvoja bývania. Pravidlá pre poskytovanie príspevkov na jednotlivé účely stanovujú Smernice Ministerstva výstavby a regionálneho rozvoja Slovenskej republiky a zákon o Štátnom fonde rozvoja bývania.	Ministerstvo výstavby a regionálneho rozvo-ja Slovenskej repub-liky a Ministerstvo financií SR	
·	Vytvoriť ekonomické podmienky, fondy a zaviesť účinné nástroje na dostupné bývanie primerané príjmom obyvateľov	Rozpracované:
Pripravuje sa novelizácia zákona Národnej rady Slovenskej republiky č.213/1997 o neziskových organizáciách poskytujúcich všeobecne prospešné služby, v rámci ktorej sa má rozsah poskytovaných služieb rozšíriť o zabezpečovanie výstavby bytov a správy bytového fondu. Tým sa vytvorí predpoklad pre rozvoj verejného nájomného sektoru a zvýšenie cenovej dostupnosti bývania pre všetky príjmové skupiny obyvateľov. 
Zákon č. 300/1999 o príspevku na bývanie určuje výšku adresných príspevkov domácnostiam s nízkymi príjmami na úhradu ich nákladov spojených s bývaním za predpokladu, že spĺňajú zákonom určené podmienky nároku. 	Ministerstvo výstavby a regionálneho roz-voja Slovenskej re-publiky, 
Ministerstvo spravod-livosti Slovenskej re-publiky,
Ministerstvo práce, sociálnych vecí a ro-diny Slovenskej re-publiky	
·	Mobilizovať a vyčleniť finančné zdroje na investície, prevádzku a údržbu verejnej infraštruktúry	Rozpracované:
Ministerstvo výstavby a verejných prác Slovenskej republiky v rámci programov rozvoja bývania na príslušný rok poskytuje z mimorozpočtových zdrojov aj prostriedky na investičný rozvoj technickej infraštruktúry, ktorá podmieňuje výstavbu a užívanie nových bytov.	Ministerstvo výstavby a regionálneho rozvo-ja Slovenskej repub-liky,
Ministerstvo životného prostredia Slovenskej republiky	
·	Uplatňovať užívateľské poplatky a dane na redukciu potrieb fondov z centrálnych rozpočtov na náklady spojené s infraštruktúrou s prihliadnutím na využitie potenciálu financovania a prevádzkovania infraštruktúry súkromným sektorom a obcami	Rozpracované:
Postupne sa pripravujú nové legislatívne opatrenia, ktoré budú komplexne riešiť problematiku užívateľských poplatkov a daní tak, aby sa zachovala rovnováha medzi zdrojmi štátu, obce a užívateľa.	Ministerstvo výstavby a regionálneho rozvo-ja Slovenskej repub-liky	
·	Zabezpečiť stále zdroje financií na financovanie sociálneho bývania, sledovanie ich racionálneho využívania, zjednocovanie a sprehľadnenie toku finančných prostriedkov priamo k hotovému produktu	Rozpracované:
Koncepcia štátnej bytovej politiky do roku 2005 s výhľadom do roku 2010, ktorú schválila vláda Slovenskej republiky v máji 2000 uznesením č.355/2000, ukladá v časti Akčný plán rozvoja bývania do roku 2005 vyčleňovanie prostriedkov na rozvoj bývania v objeme, ktorý vytvorí reálne podmienky k splneniu programového vyhlásenia vlády.
Na zabezpečenie stálych zdrojov na financovanie sociálneho bývania sú zabezpečené dotácie štátu do troch oblastí: výstavba nájomných bytov vo verejnom nájomnom sektore, výstavba technickej infraštruktúry podmieňujúcej výstavbu a užívanie bytov a obnova bytového fondu. (Smernica Ministerstva výstavby a regionálneho rozvoja Slovenskej republiky č. 8/1999, ktorou sa určujú pravidlá pre poskytovanie dotácií na výstavbu nájomných bytov).
Smernica Ministerstva výstavby a regionálneho rozvoja Slovenskej republiky č. 2/2000, ktorou sa určujú pravidlá pre poskytovanie dotácií na výstavbu technickej infraštruktúry umožňuje mestám a obciam získať dotáciu  na výstavbu alebo dostavbu verejného vodovodu, verejnej kanalizácie, miestnej komunikácie, verejného rozvodu elektriny a verejného rozvodu plynu podmieňujúcej výstavbu a užívanie bytov. 
V prípade poskytovania dotácií na odstránenie systémových porúch bytových domov podmienky poskytovania sú upravené v Smernici Ministerstva výstavby a regionálneho rozvoja Slovenskej republiky č. 3/2000. Poskytovateľom dotácií je Ministerstvo výstavby a regionálneho rozvoja Slovenskej republiky.	Ministerstvo financií Slovenskej republiky, Ministerstvo výstavby a regionálneho roz-voja Slovenskej re-publiky	
·	Vytvoriť ucelený systém subvencií na primerané bývanie sociálne závislým obyvateľom, mladým rodinám a ťažko adaptovateľným sociálnym skupinám	Splnené:
Na zabezpečenie bývania pre skupiny obyvateľov s nižšími príjmami sa využíva príspevok na bývanie ako adresná dávka a dotačné prostriedky zo štátneho rozpočtu v rámci Programov rozvoja bývania, ktorými štát podporuje priamo obce pri rozvoji bývania.	Ministerstvo práce, sociálnych vecí a ro-diny Slovenskej re-publiky,
Ministerstvo výstavby a regionálneho roz-voja Slovenskej re-publiky	
5.4 Opatrenia v oblasti systému infraštruktúry a bytovej výstavby	
·	Využívať rezervy existujúcej výstavby a infraštruktúry uplatňovaním projektov humanizácie a modernizácie sídiel (z rokov 1950-1990) s vybudovanou infraštruktúrou a revitalizácie zanedbaných centrálnych mestských zón	Rozpracované:
Úloha sa postupne realizuje v súlade s kompetenciami na miestnej úrovni v rámci prípravy územnoplánovacích podkladov a územnoplánovacej dokumentácie. Odporúča sa väčšia koordinácia územnoplánovacej a stavebnej činnosti, ako aj vypracovanie systému podpory humanizácie sídlisk. Pripravuje sa vypracovanie úlohy “Program obnovy miest, zameraný na riešenie problémov sídlisk.	Ministerstvo životné-ho prostredia Sloven-skej republiky,
 Ministerstvo výstavby a regionálneho roz-voja Slovenskej re-publiky	
·	Zabezpečiť výstavbu, rekonštrukciu a prevádzku infraštruktúry ako kľúčového vstupu do produkcie a zvyšovanie úrovne bývania s dôrazom na koncepčnú a prevádzkovú jednoduchosť, ako aj cenovú efektívnosť	Rozpracované:
Na podporu výstavby technickej infraštruktúry pre rozvoj bývania je v platnosti Smernica Ministerstva výstavby a regionálneho rozvoja Slovenskej republiky č. 2/2000, ktorou sa určujú pravidlá pre poskytovanie dotácií na výstavbu technickej infraštruktúry. Smernica umožňuje mestám a obciam získať dotáciu na výstavbu technickej infraštruktúry podmieňujúcej rozvoj bývania.	Správcovia technickej infraštruktúry, obce	
·	Výstavba nadradenej cestnej siete a najmä dostavba diaľničnej siete v časti spájajúcej sever a juh Slovenskej republiky s prepojením na susedné štáty	Rozpracované:
Výstavba diaľničného prepojenia Bratislava-Žilina-Bielsko Biala-Gdansk je súčasťou transeurópskeho severojužného prepojenia. Je zaradené do intermodálnych európskych koridorov. Na koridore sa realizuje aj modernizácia súbežnej železničnej trate. V rámci investícií do diaľničnej a železničnej infraštruktúry na území Slovenskej republiky má prioritu prepojenie Bratislava-Žilina-Čadca.
Podľa nového projektu výstavby diaľničnej siete má byť severojužný diaľničný ťah spojazdnený v roku 2005. Modernizácia železničných tratí koridoru na vyššie traťové rýchlosti má byť ukončená v roku 2006	Ministerstvo dopravy, pôšt a telekomuniká-cií Slovenskej repub-liky	
·	Vypracovať metodiku opráv a údržby bytového fondu	Rozpracované:
Ministerstvo výstavby a regionálneho rozvoja Slovenskej republiky vydalo v r.1997 príručku “Rukoväť pre majiteľov bytov a bytových domov - Zásady správneho užívania domového a bytového majetku a hospodárenia s ním“. V roku 2001 pripravuje Ministerstvo výstavby a regionálneho rozvoja Slovenskej republiky spracovanie príručky pre vlastníkov bytov, zameranej na metodiku opráv a údržby bytového fondu	Ministerstvo výstavby a regionálneho rozvo-ja Slovenskej repub-liky 	
·	Zabezpečiť návrh vzorových projektov a realizácie bytovej výstavby pre mladé rodiny a sociálne ťažko adaptovateľné skupiny	Splnené:
Nadväzne na vypracovanie niekoľkých vzorových projektov pre mladé rodiny a pre sociálne ťažko adaptovateľné skupiny obyvateľstva organizuje Ministerstvo výstavby a regionálneho rozvoja Slovenskej republiky od roku 1998 každoročne súťaž  “Progresívne, cenovo dostupné bývanie“. Víťazné projekty jednotlivých ročníkov vydáva formou katalógových listov, takže sú prístupné širokej verejnosti	Ministerstvo výstavby a regionálneho rozvo-ja Slovenskej repub-liky 	
5.5 Opatrenia v oblasti poznatkového systému 	
·	Vypracovať teoretické podklady na tvorbu sídelného systému	Rozpracované:
Pre tvorbu sídelného systému sa v súčasnosti vypracováva návrh štandardov minimálnej vybavenosti miest a ukončila sa prvá etapa projektu “Zásady a pravidlá v územnom plánovaní“. Ako územnoplánovací podklad sa vypracováva aj Stratégia priestorového rozvoja a usporiadania Slovenska.	Ministerstvo životné-ho prostredia Sloven-skej republiky	
·	Vypracovať princípy, zásady a regulatívy ekologizácie sídiel	Rozpracované:
Novela stavebného zákona z roku 2000 zavádza v rámci prieskumov a rozborov pri spracovávaní územnoplánovacej dokumentácie regiónu a obce povinnosť vypracovať krajinno-ekologický plán. Mal by vytvoriť optimálne priestorové usporiadanie a funkčné využívanie územia s prihliadnutím na krajinno-ekologické, kultúrno-historické a sociálno-ekonomické podmienky	Ministerstvo životné-ho prostredia Sloven-skej republiky	
·	Vytvoriť vzdelávacie programy pre odborníkov v oblasti prípravy a realizácie bytovej výstavby	Splnené:
Zabezpečujú sa semináre a školenia pre odborníkov z oblasti bývania, pre pracovníkov miestnej štátnej správy a samosprávnych orgánov miest a obcí. Okrem toho Ministerstvo výstavby a regionálneho rozvoja Slovenskej republiky pripravuje na rok 2001 vydanie metodickej príručky pre samosprávy o príprave koncepčných materiálov obcí v oblasti bývania pod názvom “Bytová politika na miestnej úrovni”	Ministerstvo výstavby a regionálneho rozvo-ja Slovenskej repub-liky,
Ministerstvo životné-ho prostredia Sloven-skej republiky	
·	Zabezpečiť výchovu obsluhy informačného systému územného rozvoja a využitia územia	Splnené:
Zabezpečuje Slovenská agentúra životného prostredia formou krátkodobých kurzov a školení a Univerzita Mateja Bela Banská Bystrica postgraduálnym štúdiom so zameraním na Geografický informačný systém	Slovenská agentúra životného prostredia	
5.6 Opatrenia v oblasti informačného a monitorovacieho systému 	
·	Dobudovať informačný systém životného prostredia ako súčasť štátneho informačného systému	Rozpracované:
Ministerstvo životného prostredia Slovenskej republiky každoročne zabezpečuje tvorbu a realizáciu projektov Informačného systému životného prostredia. Sú to: Metainformačný systém, Informačný systém odborov životného prostredia, Informačný systém monitoringu, Informačný systém o území a Komunikačný systém Rezortného a informačného systému	Ministerstvo životné-ho prostredia Sloven-skej republiky	
·	Vypracovať návrh zákona o poskytovaní informácií o stave životného prostredia	Splnené:
Na poskytovanie informácií o stave životného prostredia sa vzťahuje zákon č. 211/2000 Z.z. o slobodnom prístupe k informáciám	Ministerstvo životné-ho prostredia Sloven-skej republiky	
·	Zber informácií v sektore bývania orientovať do štruktúry súboru ukazovateľov vypracovanej strediskom Organizácie spojených národov pre ľudské sídla (ÚNCHS)	Rozpracované:
Štruktúra údajov, ktorých zber zabezpečuje prevažne Štatistický úrad SR sa po vzájomných konzultáciách postupne upravuje tak, aby vytváral porovnateľnú bázu v sektore bývania s krajinami  regiónu Európskej hospodárskej komisie a Európskej únie.	Štatistický úrad Slo-venskej republiky	
·	Vytvoriť nový ucelený projekt monitorovacieho systému územného rozvoja na všetkých hierarchických úrovniach s využitím informatických technológií Geografického informačného systému, Diaľkového prieskumu zeme	Nesplnené:
Ucelený projekt monitorovacieho systému územného rozvoja zatiaľ vytvorený nie je. V zmysle koncepcie Rezortného informačného systému bolo od roku 1996 realizovaných 12 čiastkových monitorovacích systémov, vrátane čiastkového monitorovacieho systému Osídlenie a Využitie územia. Tieto dva boli v  roku 1999 na návrh Ministerstva životného prostredia zrušené s presunutím zabezpečovaných úloh na Informačný systém o území	Ministerstvo životné-ho prostredia Sloven-skej republiky	
·	Vytvoriť sústavu špecializovaných monitorovacích pracovísk na jednotlivých systémových úrovniach	Rozpracované:
Túto problematiku by mal riešiť projekt monitorovacieho systému územného rozvoja	Ministerstvo životné-ho prostredia Sloven-skej republiky	
·	Vytvoriť systematiku funkčných prvkov využitia územia a vybraných územno-technických prvkov, vrátane ich číselníkov a kódovníkov vlastností	Rozpracované:
Túto problematiku rieši medzirezortný Projekt informačného systému o území, ktorého nositeľom je Slovenská agentúra životného prostredia. Projekt sa začal realizovať v roku 1997 s využitím Geografického informačného systému. Ukončenie projektu sa predpokladá v roku 2005. Odporúča sa úlohu zabezpečiť aj vo výskumnej oblasti	Ministerstvo životné-ho prostredia Sloven-skej republiky	
·	Vybudovať informačnú bázu pre sektor bývania na základe podrobne špecifikovaných skupín ukazovateľov, ktoré treba zaradiť do štatistického sledovania	Rozpracované:
Vytvára sa súbor vybraných informácií o bytovej výstavbe a bývaní, ktorý je súčasťou riešenia Informačného systému vo výstavbe. Okrem toho schválená Koncepcia štátnej bytovej politiky do roku 2005 s výhľadom do roku 2010 ukladá v časti Akčný plán rozvoja bývania do roku 2005 “Pripraviť právny predpis o založení a vedení evidencie o bytovom fonde a jeho využívaní na úrovni obcí a štátu (register bytov)	Ministerstvo výstavby a regionálneho rozvo-ja Slovenskej repub-liky,
Ministerstvo financií Slovenskej republiky, Ministerstvo vnútra Slovenskej republiky, Štatistický úrad Slo-venskej republiky	

Časť D: Medzinárodná spolupráca
1. Návrh medzinárodnej spolupráce a pomoci pri rozvoji osídlenia a bývania
Návrh opatrení na plnenie cieľov Národného akčného plánu, ktorý je súčasťou Národnej správy o rozvoji osídlenia a bývania v Slovenskej republike (rok 2001)	Plnenie opatrení navrhnutých v Národnej správe o rozvoji osídlenia a bývania v Slovenskej republike (rok 2001)	Zodpovednosť rezortu	
·	Zlaďovať legislatívne predpisy s medzinárodnými tak, aby sa vytvorili dostatočné legislatívne predpoklady ich vzájomného prepojenia	Splnené:
Všetky pripravované zákony a iné právne normy vychádzajú z predpisov Európskej únie a musia byť s nimi kompatibilné	Každý rezort za ním predkladané zákony	
·	Zahrnúť oblasť riešenia rozvoja osídlenia do indikatívneho programu PHARE a iných programov a fondov európskej spolupráce	Splnené:
Rozvoj osídlenia je zahrnutý do predvstupových štrukturálnych fondov Európskej únie PHARE-CBC, SAPARD (vidiecke osídlenie) a ISPA (projekty na riešenie infraštruktúry). Projekty sa pripravujú a niektoré z nich realizujú	Ministerstvo životné-ho prosredia Sloven-skej republiky,
Ministerstvo pôdohos-podárstva Slovenskej republiky	
·	Zabezpečiť stáleho zástupcu Slovenskej republiky v orgánoch Európskej únie zabezpečujúcich koordináciu územného rozvoja na európskej úrovni	Splnené:
Účasť je zabezpečená v rámci pozície Slovenskej republiky ako asociovaného člena cez negociačné výbory	Ministerstvo zahranič-ných vecí Slovenskej republiky	
·	Vytvoriť nevyhnutné rámcové zmluvy so susednými štátmi, ktoré by umožnili cezhraničnú spoluprácu v oblasti priestorových, hospodárskych a legislatívnych súvislostí rozvoja osídlenia	Rozpracované:
Rámcové zmluvy sú zatiaľ vytvorené s Poľskom, Rakúskom a Maďarskom. Rámcové zmluvy sa pripravujú s Českou republikou a Ukrajinou. Cezhraničná spolupráca so susednými krajinami sa vytvára bilaterálne a zabezpečuje sa prostredníctvom miestnych orgánov štátnej správy a samosprávy	Ministerstvo zahranič-ných vecí Slovenskej republiky	
1.2 Oblasť riadiaceho a operačného systému	
·	Zabezpečiť systémové a organizačné predpoklady na aktívnu spoluprácu na celoeurópskych koncepčných dokumentoch o rozvoji európskeho sídelného systému	Splnené:
Aktívna koordinácia prostredníctvom gestora alebo gestorskej skupiny je vytvorená v Pracovnej skupine pre “Usporiadanie územia“ v rámci pracovného spoločenstva ARGE-Donauländer vo Vision Planet a pri aktualizácii celej Európskej koncepcie rozvoja územia (ESDP)	Ministerstvo životné-ho prostredia Sloven-skej republiky	
·	Zabezpečiť vypracovanie cezhraničných priestorových dokumentov v územiach aktuálnej cezhraničnej spolupráce	Rozpracované:
Vypracovávajú sa čiastkové projekty v rámci trilaterálnej spolupráce (región Viedeň-Bratislava-Györ), čiastkové projekty v rámci slovensko-maďarského pohraničia, pripravujú sa čiastkové projekty v rámci slovensko-poľského pohraničia. V rámci vypracovania územnoplánovacej dokumentácie krajov sa koordinovali problémy na spoločných rokovaniach orgánov štátnej správy a im zodpovedajúcich orgánov susedných štátov	Ministerstvo životné-ho prostredia Sloven-skej republiky	
·	Zabezpečiť predpoklady vytvorenia regionálnej európskej koncepcie rozvoja osídlenia štátov strednej a východnej Európy, resp. Cefta	Rozpracované:
V rámci INTERREG II/c sa realizujú projekty Vision Planet, Katalóg dát za podunajský priestor, projekt SUSTRAIN zameraný na porovnávanie zámerov rozvoja dopravy s očakávaným regionálnym rozvojom. Pripravuje sa napojenie Slovenskej republiky do siete INTERREG III.	Ministerstvo životné-ho prostredia Sloven-skej republiky	
·	Pokračovať v aktívnej spolupráci v pracovných skupinách ako ARGE-Donauländer a podobne	Splnené:
Po overení metodiky “Koncepcia spolupráce regiónov miest a prístavov v podunajskom priestore“ /projekt “DONAUHANZA“/ na spoločnom slovensko-maďarskom ako aj rumunskom území /1998/ pokročil projekt po odsúhlasení členskými krajinami ARGE Donauländer do realizačnej fázy. Hlavnou úlohou na rok 2001 je zapísanie permanentne aktualizovateľného projektu územného a regionálneho rozvoja “DONAUHANZA“ do programu Európskej únie INTERREG III (na obdobie rokov 2001-2006).	Ministerstvo životné-ho prostredia Sloven-skej republiky	
1.3 Oblasť poznatkového systému	
·	Rozvíjať systém školení a ďalšieho vzdelávania na zabezpečenie výmeny a sprostredkovania aktuálnych informácií a poznatkov na medzinárodnej úrovni v oblasti rozvoja osídlenia	Splnené:
V roku 1999 sa na Fakulte architektúry Slovenskej technickej univerzity zriadilo Stredoeurópske školiace centrum v oblasti priestorového plánovania. Vykonávajú sa čiastkové aktivity v rámci vzdelávacích programov Európskej únie Tempus a Leonardo da Vinci a tiež jednorazové konferencie a semináre. Odporúča sa založiť urbanistický inštitút, ktorý by tieto aktivity zabezpečoval	Ministerstvo školstva Slovenskej republiky	
·	Zabezpečiť možnosti medzinárodných stáží a spolupráce pri riešení otázok rozvoja osídlenia a torby sídelného prostredia	Rozpracované:
Táto oblasť sa rozvíja cez čiastkové možnosti medzinárodných stáží a spolupráce rezortu, vysokého školstva, Spolku architektov Slovenska a Komory architektov	Ministerstvo životné-ho prostredia Sloven-skej republiky	
·	Zabezpečiť účasť slovenských expertov na výskumných prácach uskutočňovaných v rámci riešenia spoločných celoeurópskych a svetových problémov	Rozpracované:
Je zabezpečená akreditovaná účasť slovenských expertov v systéme Európskej hospodárskej komisie Organizácie spojených národov a individuálna účasť autorizovaných odborníkov	Ministerstvo životné-ho prostredia Sloven-skej republiky	
·	Zabezpečiť permanentné zjednocovanie metodických prístupov, vrátane zjednocovania terminológie v oblasti riešenia rozvoja európskeho sídelného systému na všetkých jeho systémových úrovniach pri zohľadňovaní národných špecifík	Rozpracované:
Jednou z úloh ARGE Donauländer, ktoré bude iniciovať Slovenská republika je vypracovanie “Porovnávacej štúdie systémov územného a regionálneho plánovania krajín podunajského priestoru“. Jedná sa o aktualizáciu podobnej štúdie ARGE z roku 1995.
V rámci činnosti slovensko-maďarskej medzivládnej komisie k realizácii medzištátnej dohody o spolupráci v oblasti životného prostredia a ochrany  prírody (z 8. júla 1999) bolo dohodnuté spracovanie tzv. Glosária územno-plánovacej terminológie. Metodicky bude spracovanie nadväzovať na už vypracované terminologické príručky (nemecko-česko-slovenskej, rakúsko-česko-slovenskej) pod vedením Akademie fuer Raumforschung und Landesplanung Hannover	Ministerstvo životné-ho prostredia Sloven-skej republiky	
·	Zapájať sa do programov a projektov v systéme organizácií Organizácie spojených národov zameraných na riešenie problémov súvisiacich s rozvojom osídlenia a bývania	Splnené:
Slovenská republika má stálych zástupcov vo výbore Európskej hospodárskej komisii Organizácie spojených národov pre ľudské sídla, v období 2001-2002 má zástupcu aj v jeho pracovnom predsedníctve. Experti zo SR sa zúčastňujú činnosti pracovných skupín. V roku 1999 medzinárodný expertný tím spracoval štúdiu EHK OSN “Profily krajín v sektore bývania – Slovensko”, ako aj prípadovú štúdiu Bratislava v rámci programu “Stratégie obnovy miest a modernizácie bývania”	Ministerstvo životné-ho prostredia Sloven-skej republiky,
Ministerstvo výstavby a regionálneho rozvo-ja Slovenskej repub-liky	
·	Usporiadať konferenciu celoeurópskeho významu s cieľom prezentovať výsledky v oblasti rozvoja osídlenia Slovenskej republiky, legislatívnych a metodických nástrojov jeho riešenia a väzieb na európske koncepcie	Zatiaľ nesplnené – pripravuje sa:
Ministerstvo životného prostredia Slovenskej republiky organizuje v dvojročných cykloch prostredníctvom Slovenskej agentúry životného prostredia konferencie o územnom plánovaní, urbanizme a stavebnom poriadku s medzinárodnou účasťou, ktorá by postupne mohla prerásť do celoeurópskeho významu	Ministerstvo životné-ho prostredia Sloven-skej republiky	
1.4 Oblasť informačného a monitorovacieho systému	
·	Vytvoriť inštitucionálne, systémové a vecné predpoklady napojenia na siete medzinárodných informačných a monitorovacích centier o rozvoji osídlenia, sídelných systémov a životného prostredia	Rozpracované:
V rámci Rezortného informačného systému bol v roku 1998 prepojený komunikačný systém Rezortného informačného systému – ŽPNet s celoeurópskou počítačovou sieťou Európskej agentúry životného prostredia EIONET	Ministerstvo životné-ho prostredia Sloven-skej republiky	
·	Zjednocovať prístupy pri budovaní informačného a monitorovacieho systému osídlenia Slovenskej republiky s analogickými systémami európskych štátov s cieľom ich efektívneho prepájania	Pripravuje sa:
Túto problematiku by mal riešiť projekt Informačného a monitorovacieho systému osídlenia	Ministerstvo životné-ho prostredia Sloven-skej republiky	
·	Zabezpečiť pre Slovenskú republiku výmenu informácií a výsledkov monitorovania rozvoja osídlenia na medzinárodnej úrovni	Pripravuje sa:
Výmena informácií sa bude realizovať prostredníctvom národného ohniskového bodu (total point)	Ministerstvo životné-ho prostredia Sloven-skej republiky	

2.	Vyhodnotenie súladu Národného akčného plánu rozvoja osídlenia a bývania v Slovenskej republike s dokumentmi, ktoré schválila konferencia Organizácie spojených národov o ľudských sídlach HABITAT II
Druhá konferencia Organizácie spojených národov o ľudských sídlach (HABITAT II) sa venovala dvom základným témam rovnocenného globálneho významu, ktoré boli zdôraznené nielen v Istanbulskej deklarácii o ľudských sídlach, ale i v agende HABITAT, v jej cieľoch, princípoch, záväzkoch a globálnom akčnom pláne.
1.	Primerané bývanie pre všetkých
V rámci tejto témy sa ustanovil cieľ zabezpečiť primerané bývanie pre všetkých, predovšetkým pre trpiacu mestskú a vidiecku chudobu, umožniť ľuďom prístup k rozvoju a skvalitneniu bývania, ktoré je environmentálne vhodné.
2.	Trvalo udržateľný rozvoj ľudských sídiel v urbanizovanom svete
Táto téma kombinuje ekonomický rozvoj, sociálny rozvoj a ochranu životného prostredia pri plnom rešpektovaní všetkých ľudských práv a základných slobôd, vrátane práva na rozvoj.
Stratégia Globálneho akčného plánu Agendy HABITAT je založená na vytváraní legislatívneho, inštitucionálneho a finančného rámca, ktorý umožní súkromnému sektoru, mimovládnym organizáciám a spoločenským skupinám, aby plne prispievali k dosiahnutiu primeraného bývania pre všetkých a trvalo udržateľného rozvoja ľudských sídiel.
Treba povedať, že ciele Národného akčného plánu, ktorý je súčasťou Národnej správy o rozvoji osídlenia a bývania v Slovenskej republike (máj 1996) sú v plnej zhode s účelom a princípmi Globálneho akčného plánu Agendy HABITAT.
Ciele Národného akčného plánu však treba konkretizovať v jednotlivých rezortoch a sídlach v rámci Slovenskej republiky, navzájom zosúladiť hlavné úlohy a bezodkladne pristúpiť k ich realizácii.